stanford-oval/wikipedia huggingface dataset:
Gush Katif
Historia

Israel valtasi Gazan kaistan Egyptiltä kuuden päivän sodan tuloksena vuonna 1967. Alueelta tehtiin iskuja Israeliin ja näiden hallitsemiseksi päätettiin perustaa israelilaisten siirtokuntien ketju, joka koostui viidestä "sormesta". Ensimmäinen sormi ulottui Askalonin eteläpuolelta Gazan kaupunkiin. Toinen sormi ulottui Gazan kaupungista Deir el-Balahin kaupunkiin, kolmas Deir-el Balahista Khan Yunisiin ja neljäs Khan Yunisista Rafahiin. Suunnitteilla ollutta viidettä sormea ei toteutettu, mutta se olisi yhdistänyt Rafahin alueen Siinain siirtokuntiin. Suunnitelma hyväksyttiin Knessetissä ja ensimmäinen siirtokunta Kfar Darom perustettiin 11. lokakuuta 1970. Uusia siirtokuntia rakennettiin 1970- ja 1980-lukujen ajan. Viimeinen virallinen siirtokunta Dugit perustettiin vuonna 1990.
Alueella oli levottomuuksia ensimmäisen intifadan aikana 1987–1992. Tuolloin suurimpia hankaluuksia tuottivat kiviä heitelleet mielenosoittajat. Samalla kuitenkin siirtokuntia laajennettiin ja niihin muutti uusia asukkaita. Toinen intifada puhkesi lokakuussa 2000. Tällä kertaa siirtokuntiin tehtiin esimerkiksi pommi-iskuja ja niitä tulitettiin käsiasein ja Kassam-raketeilla. Siirtokuntiin osui noin 4 000 ammusta.  Israelissa monet alkoivat nähdä Gazan siirtokunnat taloudllisten- ja puolustuksellisien voimavarojen tuhlauksena. Vuonna 2003 siirtokuntien puolustajana tunnettu Ariel Sharon Israelin pääministeri antoi yllättävän puheen, jossa hän kertoi Gazan ja joidenkin Länsirannan siirtokuntien yksipuolisesta tyhjentämisestä. Taustalla oli kansainvälinen paine ja mahdollisesti myös Gazasta vetäytymisellä varmistaa Israelin hallinta mahdollisimman suuressa osassa Länsirantaa. Siirtokuntaliikkeen kannattajat kampanjoivat tyhjennyksiä vastaan, mutta lopulta turhaan. Kaikki alueen siirtokunnat oli tyhjennetty elokuuhun 2005 mennessä ja niiden rakennelmat purettiin.
Joissakin israelilaisissa piireissä eläteltiin toiveita siirtokuntien uudelleen perustamisesta Israelin joukkojen edettyä uudelleen Gazan kaistalle vuoden 2023 sodan myötä.
Neve Dekalim, siirtokunnista suurin.
Moragin siirtokunnan kasvihuoneita.
Israelin turvallisuusjoukot tyhjentävät Kfar Daromin siirtokuntaa.
Gwendoline Christie

| Gwendoline Christie |
| --- | --- |
 Gwendoline Christie Game of Thrones -televisiosarjan 8. kauden ensi-illassa vuonna 2019.
Henkilötiedot
Syntynyt: 28. lokakuuta 1978 (ikä 45) Worthing, Länsi-Sussex, Englanti
Ammatti:  näyttelijä
Näyttelijä
Aktiivisena:  2007–
Merkittävät roolit:  Brienne (Game of Thrones) Phasma (Tähtien sota)
Aiheesta muualla
IMDb 
Gwendoline Tracey Philippa Christie (s. 28. lokakuuta 1978) on brittiläinen näyttelijä, joka tunnetaan parhaiten roolistaan Briennenä televisiosarjassa Game of Thrones (2012-2019).
Christie syntyi Worthingin kaupungissa Länsi-Sussexissa, mutta varttui pienessä kylässä South Downsin laidalla Sussexissa, eteläisessä Englannissa. Lapsena hän harrasti tanssia ja rytmistä voimistelua, mutta 11-vuotiaana kärsityn selkävamman vuoksi hän joutui luopumaan urahaaveista sillä saralla ja päätti ryhtyä näyttelijäksi. Hän valmistui Drama Centre Londonista vuonna 2005. Opiskeluaikanaan Christie esiintyi valokuvaaja Polly Borlandin kuvasarjassa Bunny.
Teatterissa Christie on esiintynyt muun muassa kuningattarena Shakespearen Cymbelinessä ja Luciferina Marlowen Doctor Faustuksessa. Christiellä oli pieni rooli Terry Gilliamin vuoden 2009 elokuvassa The Imaginarium of Doctor Parnassus.
Heinäkuussa 2011 Christie valittiin Briennen rooliin HBO:n fantasiasarjan Game of Thrones toiselle tuotantokaudelle. Sarjan fanisivustoilla häntä oli ehdotettu rooliin jo ennen koe-esiintymisiä ja roolivalintaa. Sarjan perustana olevan Tulen ja jään laulu -kirjasarjan kirjoittajan George R. R. Martinin mukaan Christie sai roolin jokseenkin ilman kilpailua: ”Ensimmäisten koe-esiintymisten päivänä näimme tusinan näyttelijöitä, jotka lukivat Briennen repliikkejä, ja yhden näyttelijän, joka oli Brienne.” Christie varautui koe-esiintymiseen muun muassa harjoitellen kuntosalilla, joogaten ja kiinnittäen huomiota ruokavalioonsa vastatakseen paremmin Briennen hahmoa, joka on taitava soturi ja ulkonäöltään maskuliininen. Roolisuorituksestaan Briennenä Christie sai vuonna 2019 Primetime Emmy -palkintoehdokkuuden kategoriassa Paras naissivuosa draamasarjassa.
Huhtikuussa 2014 Christie palkattiin komentaja Lymen rooliin elokuvaan Nälkäpeli – Matkijanärhi, osa 2. Christie näytteli myös kapteeni Phasmaa Tähtien sodan jatko-osatrilogian elokuvissa Star Wars: The Force Awakens (2015) ja Star Wars: The Last Jedi (2017).
Vuonna 2022 Christie näytteli Netflix-tuotannoissa The Sandman ja Wednesday.
Christie on 190,5 cm pitkä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |  |
| --- | --- | --- | --- | --- |
| 2007 | The Time Surgeon | The Time Surgeon | The Tape |  |
| 2009 | The Imaginarium of Doctor Parnassus | The Imaginarium of Doctor Parnassus | Classy Shopper 2 |  |
| 2013 | The Zero Theorem | The Zero Theorem | Street Commercial |  |
| 2015 | Nälkäpeli – Matkijanärhi, osa 2 | The Hunger Games: Mockingjay – Part 2 | komentaja Lyme |  |
| 2015 | Star Wars: The Force Awakens | Star Wars: The Force Awakens | kapteeni Phasma |  |
| 2017 | Star Wars: The Last Jedi | Star Wars: The Last Jedi | kapteeni Phasma |  |
| 2018 | The Darkest Minds | The Darkest Minds | Lady Jane |  |
| 2018 | In Fabric | In Fabric | Gwen |  |
| 2018 | Welcome to Marwen | Welcome to Marwen | Anna |  |
| 2019 | The Personal History of David Copperfield | The Personal History of David Copperfield | Jane Murdstone |  |
| 2019 | Our Friend | Our Friend | Teresa |  |
| 2022 | Flux Gourmet | Flux Gourmet | Jan Stevens |  |

Televisio
| Vuosi | Nimi | Rooli | Jaksot |  |
| 2010 | The Seven Ages of Britain | The Operator | 7 jaksoa |  |
| 2012–2019 | Game of Thrones | Tarthin Brienne | 42 jaksoa |  |
| 2012–2013 | Wizards vs Aliens | Lexi | 26 jaksoa |  |
| 2018 | Star Wars Resistance | kapteeni Phasma | äänirooli; 3 jaksoa |  |
| 2022 | The Sandman | Lucifer | 2 jaksoa |  |
| 2022 | Wednesday | Larissa Weems | 8 jaksoa |  |
Aiheesta muualla

Kuvia tai muita tiedostoja aiheesta Gwendoline Christie Wikimedia Commonsissa
Gwendoline Christie Internet Movie Databasessa. (englanniksi)
Hari Seldon

Hari Seldon (s. 11 988 galaktista ajanlaskua – k. 12 069 galaktista ajanlaskua) on Isaac Asimovin Säätiö-sarjassa esiintyvä hahmo. Hän esiintyy Säätiön ensimmäisessä luvussa elävänä ja sen jälkeen julkaistuissa kirjoissa (lukuun ottamatta kahta alkuperäistä Säätiö-kirjaa edeltäneitä aikoja kuvailevia kirjoja) nauhoitetuissa hologrammeissa. Hänen hahmoansa käsitellään tarkemmin vasta romaanissa Kohti Säätiötä.
Hahmo

Hari Seldon on matemaatikko, joka on onnistunut kehittämään suurelle yleisölle tuntemattoman tieteenalan, psykohistorian. Sen avulla kyetään laskemaan tulevaisuuden todennäköisin kulku ihmismassojen käyttäytymisen mukaan. Laskelmiensa perusteella Seldon saa tietää, että Galaktinen Imperiumi tulee romahtamaan 500 vuoden sisällä ja Linnunrata tulee ajautumaan 30 000-vuotiseen pimeään aikaan. Myöhemmissä laskelmissaan hän kykenee selvittämään, että pimeä ajanjakso voidaan lyhentää vain tuhatvuotiseksi, jos hän perustaa kaksi Säätiötä Linnunradan vastakkaisiin päihin vaalimaan Galaktisen Imperiumin tietoa. Seldonin suunnitelman mukaan Säätiöstä tulee 1000 vuoden jälkeen muodostumaan uusi Imperiumi. Tätä ennen sen on kuitenkin käytävä läpi useita kriisejä, joita kirjoissa kutsutaan Seldonin kriiseiksi. Aina kriisin aikaan hänen nauhoitettu kuvajaisensa puhuu Aikakammiossa.
Haribo

Haribon valmistamia nallekarkkeja.
Haribo (lyhenne nimestä Hans Riegel, Bonn) on Euroopan suurin viinikumikarkkivalmistaja ja maailman yhdeksänneksi suurin makeisvalmistaja. Yritys perustettiin Bonnissa, Saksassa vuonna 1920 ja sen pääkonttori on nykyään Grafschaftissa. Erityisen tunnettu Haribon makeisista on nallekarkki, jota on valmistettu vuodesta 1922 lähtien. Yrityksen tunnuksena onkin keltainen nalle. Haribo valmistaa maailmanlaajuisesti päivittäin noin 160 miljoonaa nallekarkkia.
Haribolla on viisi tehdasta Saksassa ja 13 ympäri Eurooppaa.
Suomessa Haribon makeisia on myyty 1970-luvulta lähtien. Makeiset tuodaan Suomeen pääasiassa Tanskasta mutta myös muualta, kuten Saksasta ja Belgiasta.
Haribo on myös tuonut markkinoille suomalaisille kehitettyjä tuotteita, kuten salmiakki- ja lakritsisekoituksia.
Aiheesta muualla

Wikimedia Commonsissa on kuvia tai muita tiedostoja aiheesta .
Haribon kotisivut (Arkistoitu – Internet Archive) (kielivalikko)
Haribo Suomi (Arkistoitu – Internet Archive)
Harlekiininuoliainen

| Harlekiininuoliainen |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Piikkinuoliaiset Cobitidae
Alaheimo::  Loistonuoliaiset Botiinae
Suku::  Botia
Laji::  kubotai
Kaksiosainen nimi
 Botia kubotai  Kottelat, 2004 
Katso myös
   Harlekiininuoliainen Commonsissa 
Infobox OKNimi-testi OKIUCN-testi OK: 
Harlekiininuoliainen (Botia kubotai) on piikkinuoliaisten (Cobitidae) kuuluva kalalaji.
Se elää Myanmarissa Burman rajaseudulla Ataran-joen vesistössä  (toisten tietojen mukaan Salween-joen vesistössä).  Sitä pidetään myös akvaarioissa sukulaistensa tiikerinuoliaisen ja verkkonuoliaisen tapaan.
Harlekiininuoliainen jää yleensä noin 13-senttiseksi.
Sen vartalo on kullanväristen, mustien ja harmaiden kuvioiden peitossa. Kuviot muuttuvat kalan kasvaessa.
Aiheesta muualla

Sanna Vihavainen
Haridwar

| Haridwar |
| --- | --- |

 Haridwar
 Koordinaatit: 29.945°N, 78.163°E 
Valtio:  Intia
Osavaltio:  Uttarakhand
Piirikunta:  Haridwar
Väkiluku (2011):  228 832
Infobox OKVirheellinen NIMI-arvo: 
Haridwar on noin 230 000 asukkaan kaupunki Intian Uttarakhandin osavaltiossa. Hindulaisille Haridwar on yksi tärkeimmistä pyhistä kaupungeista ja merkittävä pyhiinvaelluspaikka. Kumbh Mela -juhla järjestetään siellä joka kahdestoista vuosi. Gangesin vedenlaatua testaavan tutkimuksen mukaan joki oli kaikkein puhtain Haridwarissa verrattuna muihin sen verralla sijainneisiin kaupunkeihin, jotka testattiin.
Kaupungin väestöstä noin 83 prosenttia on hinduja, toiseksi suurin uskonto on islam, jota tunnustaa noin 16 %.
Aiheesta muualla

Kuvia tai muita tiedostoja aiheesta Haridwar Wikimedia Commonsissa
Gustaf von Numers

| Gustaf von Numers> Henkilötiedot |
| --- | --- |
Koko nimi:  Gustaf Adolf von Numers
Syntynyt: 21. maaliskuuta 1848 Maksamaa
Kuollut: 6. helmikuuta 1913 (64 vuotta) Kannus
Aiheesta muualla
Löydä lisää kirjailijoitaKirjallisuuden teemasivulta
Turun ruotsalaisen teatterin juliste vuodelta 1891 päänumeronaan von Numersin Bakom Kuopio
Gustaf Adolf von Numers (21. maaliskuuta 1848 Maksamaa – 6. helmikuuta 1913 Kannus) oli suomenruotsalainen näytelmäkirjailija.
Henkilötietoja

Gustaf von Numersin vanhemmat olivat tilanomistaja Lorentz August von Numers (1818–1868) ja Johanna Gustafva Malin (k. 1849) ja puoliso vuodesta 1875 Lovisa Eleonora Roos. Von Numers tuli ylioppilaaksi Vaasassa 1869. Isänsä kuoltua hän sai 1868 huomattavan perinnön, jolla hänen oli tarkoitus rahoittaa jatko-opintonsa yliopistossa. Hän muutti Helsinkiin, mutta ei opiskellut vakavasti. Vuonna 1871 hän matkusteli Ruotsissa ja Norjassa. Hän vuokrasi maatilan Ilmajoelta 1874 ja oli vuodesta 1883 rautatievirkailijana Pännäisten asemalla. Tuolloin hän alkoi kirjoittaa. Hänestä tuli asemapäällikkö 1888, mutta 1903 hän joutui eroamaan virastaan. Hän työskenteli Heinävedellä 1905–1907 ja sitten viimeksi asemapäällikkönä Kannuksessa 1907–1913.
Kirjallinen tuotanto

Von Numers kirjoitti näytelmiä aluksi Kaarlo Bergbomin ohjauksessa. Hänen päätyönsä ja läpimurtoteoksensa oli näytelmäsovitus Elinan surmasta.
Kirjallinen tuotanto > Teokset

Eerikki Puke, esitettiin 1888, ilmestyi 1892
Tuukkalan tappelu, 1889 (Striden vid Tuukkala), ilmestyi 1893
Kuopion takana, 1890, ilmestyi 1891, (alkuteos Bakom Kuopio)
Elinan surma, 1891, ilmestyi 1908 (alkuteos Klas Kurck och liten Elin)
Uusi pirtti, 1893 (alkuteos Nystudansen)
Pastori Jussilainen, 1895 (alkuteos Pastor Jussilainen)
Valitut teokset, 1923–1924
Joukko von Numersin näytelmiä jäi keskeneräisiksi, kuten Skjalf, Biskop Thomas ja Kåmmerserådets Viva. Myöhemmin viimeisteltiin, esitettiin ja painettiin Nystundansenin (1893) ohella Utan präst (1894), Snälla flickor (1897) ja Tuukan poika (suomennettu 1902).
Palkinnot

Valtion kirjallisuuspalkinto 1891
Aiheesta muualla

Vapaasti ladattavia Gustaf von Numersin e-kirjoja Projekti Lönnrotilta ja Project Gutenbergilta
Gustaf von Numers (1848–1913) (englanniksi)
Gustaf von Numers Internet Movie Databasessa. (englanniksi)
Kannuksen rautatieaseman henkilökuntaa vuonna 1909, kuvassa asemapäällikkö ja kirjailija Gustaf von Numers perheineen, Suomen Rautatiemuseon kuvakokoelma (Finna)
Halland (täsmennyssivu)

Halland voi tarkoittaa:
Hallandin lääniä
Hallandin maakuntaa Ruotsissa
Laivaa nimeltään Halland (myöhemmin niminä Bore II, Seagull, Aura ja Saattaja Aura II)
Halland-luokka, hävittäjäluokka
HMS Halland (1682), 56-tykkinen linjalaiva
HMS Halland (1749), kaleeri
HMS Halland (J18), Halland-luokan hävittäjä
HMS Halland (Hnd), Gotland-luokan sukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halland”, voi hakea sivunnimihaulla, laajalla sivunnimihaulla tai tekstihaulla.
Hallamaa

Hallamaa on suomalainen sukunimi. Nimen tunnettuja kantajia ovat:
Heikki Hallamaa (1867–1951), ampumaurheilija
Jaana Hallamaa (s. 1958), feministisen etiikan tutkija, Helsingin yliopiston sosiaalietiikan professori
Liisa Hallamaa (Hallamaa-Walden, ent. Larsen, o.s. Hallamaa, 1925–2008), keraamikko
Otto Hallamaa, ääniteknikko ja musiikkituottaja
Reino Hallamaa (ent. Hummelin, käytti myös nimeä Ricardo Palma, 1899–1979), eversti ja Suomen radiotiedustelun alkuunpanija ja kehittäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Harlekiinileppäpirkko

| Harlekiinileppäpirkko |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Coccinellini
Suku::  Harmonia
Laji::  axyridis
Kaksiosainen nimi
 Harmonia axyridis  (Pallas, 1773) 
Katso myös
   Harlekiinileppäpirkko Wikispeciesissä   Harlekiinileppäpirkko Commonsissa 
Infobox OKNimi-testi OK: 
Harlekiinileppäpirkko eli harlekiinipirkko (Harmonia axyridis) on 5-9 millimetriä pitkä leppäkerttulaji, jonka pohjaväri voi olla, keltaoranssi, oranssinpunainen, punainen tai musta. Pilkut ovat mustia tai punaisia. Harlekiinileppäpirkko on peräisin Itä-Aasiasta, mutta se on laajalle levinnyt myös Eurooppaan. Harlekiinileppäpirkkoa on käytetty pitkään USA:ssa ja myös Portugalissa, Kreikassa, Ukrainassa, Tunisiassa ja Italiassa kirvojen ja kilpikirvojen biologisessa torjunnassa. Sen on havaittu kuitenkin olevan helposti leviävä vieraslaji. Nykyään harlekiinileppäpirkon käyttö biologisessa torjunnassa on kiellettyä Suomessa. Harlekiinileppäpirkon pelätään syrjäyttävän eurooppalaisia leppäpirkkolajeja.
Lajin eräät värimuodot muistuttavat melko paljon isopirkkoa (Anatis ocellata). Harlekiinileppäpirkon toukalla on musta pää ja oranssi raita ruumiin keskellä. Täysikokoinen toukka on kooltaan 12 millimetriä. Lajin kotelo on väriltään oranssi.
Harlekiinileppäpirkon saalistajia luonnossa ovat ainakin: harmaapäätikka (Picus canus), toukkatyppylude (Podisus maculiventris) ja pähkinänakkeli (Sitta europaea).
Erilaisia harlekiinileppäpirkkoja.
Harlekiinileppäpirkon toukka.
Aiheesta muualla

Laji.fi: Harlekiinileppäpirkko (Harmonia axyridis)
Vieraslajit: Harlekiinipirkko (Harmonia axyridis)
Ötökkätieto: Harlekiinileppäpirkko (Harmonia axyridis)
ITIS: Harmonia axyridis (englanniksi)
University of Michigan, Animal Diversity Web (ADW): Harmonia axyridis (englanniksi)
Iowa State University, Bug Guide: Species Harmonia axyridis - Asian Lady Beetle (englanniksi)
Plantwise: Harlequin ladybird (Harmonia axyridis) (englanniksi)
Pherobase: Semiochemicals of Harmonia axyridis, the Asian ladybird beetle (englanniksi)
HMS Östergötland (J20)

| HMS Östergötland |
| --- | --- |
 HMS Östergötland

Aluksen vaiheet
Rakentaja:  Götaverken, Göteborg
Kölinlasku:  1. syyskuuta 1955
Laskettu vesille:  8. toukokuuta 1956
Palveluskäyttöön:  3. maaliskuuta 1958
Poistui palveluskäytöstä:  1. heinäkuuta 1982
Loppuvaihe:  romutettu 1985
Tekniset tiedot
Uppouma:  2 150 t (standardi) 2 600 t (kuormattu)
Pituus:  107,0/111,8 m
Leveys:  11,2 m
Syväys:  3,7 m
Koneteho:  47 000 shp
Nopeus:  35 solmua
Miehistöä:  244
Aseistus
Aseistus:  4 x Bofors 120mm/50 M/44A (2x2) 7 x Bofors 40mm/70 M/48E 6 x 533mm torpedoputkea m/30 1 x 305mm Squid-sukellusveneentorjuntaheitin m/51 2 x syvyyspomminpudotinta m/44 58 miinaa
HMS Östergötland (runkonumerot 20 ja J20) oli Ruotsin laivaston Östergötland-luokan hävittäjä.
Valmistus

Ruotsin hallitus vahvisti 1953 aluksen hankinnan. Alus tilattiin Göteborgista Götaverkeniltä, missä köli laskettiin 1.  syyskuuta 1955. Se laskettiin vesille 8. toukokuuta 1956 ja valmistui 3. maaliskuuta 1958.
Palvelus

Alukselle asennettiin 1965 Sea Cat -ilmatorjuntaohjustenlaukaisualusta (ruots. Rb-07) ja samalla poistettiin kolme Boforsin 40 millimetrin tykkiä.
Se poistettiin palveluksesta 1. heinäkuuta 1982 ja alus romutettiin Espanjassa.
HMS Örnen (1896)

| HMS Örnen |
| --- | --- |
 HMS Örnen

Aluksen vaiheet
Rakentaja:  Lindholmens Verkstad
Laskettu vesille:  6. elokuuta 1896
Palveluskäyttöön:  12. toukokuuta 1897
Poistui palveluskäytöstä:  13. kesäkuuta 1947
Tekniset tiedot
Uppouma:  800 t (standardi) 846 t (kuormattu)
Pituus:  69,2 m
Leveys:  8,2 m
Syväys:  3,2 m
Koneteho:  4 000 ihp
Nopeus:  19 solmua
Miehistöä:  104
Aseistus
Aseistus:  2 x 120 mm M/94 -tykkiä 4 x 57 mm M/89B -tykkiä 1 x 381 mm M/93 -torpedoputki
HMS Örnen oli Ruotsin laivaston Örnen-luokan torpedoristeilijä.
Valmistus

Alus tilattiin Lindholmens Verkstadilta. Se laskettiin vesille 6. elokuuta 1896 ja alus otettiin palvelukseen 12. toukokuuta 1897.
Palvelus

Alus siirrettiin koululaivaksi 1926. Se poistettiin palveluksesta 13. kesäkuuta 1947 ja alus upposi maalilaivana 1950.
Harlekiininuolimyrkkysammakko

| Harlekiininuolimyrkkysammakko |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Nuolimyrkkysammakot Dendrobatidae
Suku::  Oophaga
Laji::  histrionica
Kaksiosainen nimi
 Oophaga histrionica  (Berthold, 1845) 
Katso myös
   Harlekiininuolimyrkkysammakko Wikispeciesissä   Harlekiininuolimyrkkysammakko Commonsissa 
Infobox OKNimi-testi OKIUCN-testi OK: 
Harlekiininuolimyrkkysammakko (Oophaga histrionica)  on nuolimyrkkysammakoiden heimoon kuuluva sammakkoeläin. Lajin väritys on vaihtelevan kirjava, useimmin tummalla pohjalla on punaisia tai keltaisia läikkiä.
Harlekiininuolimyrkkysammakkoja tavataan Kolumbiasta vain Risaraldan departementistä. Sen levinneisyysaluetta pidettiin aiemmin laajempana, mutta monet populaatiot on siirretty 2010-luvulla omiin lajeihinsa. Kansainvälinen luonnonsuojeluliitto pitää lajia äärimmäisen uhanalaisena.
Aiheesta muualla

iNaturalist: Oophaga histrionica
ITIS: Oophaga histrionica (englanniksi)
UniProt: Taxonomy - Oophaga histrionica (englanniksi)
Global Biodiversity Information Facility (GBIF): Oophaga histrionica (englanniksi)
University of Michigan, Animal Diversity Web (ADW): Oophaga histrionica (englanniksi)
Harri Helenius

Harri Helenius on Bass'n Helen -yhtyeen keulahahmo ja säveltäjä. Hän toimii myös Aikamedian musiikkipäällikkönä, Nuorten kesä-festivaalin projektipäällikkönä sekä yrittäjänä Medusa Production Oy:n tiimoilta. Hän on syntynyt Nokialla, mutta asuu perheensä kanssa nykyisin Hausjärvellä. Hän on myös ollut Kristillisdemokraattien ehdokkaana kunnallisvaaleissa.
Aiheesta muualla

Bass'n Helenin kotisivut
Aikamedian kotisivut[vanhentunut linkki]
Heleniuksen omat sivut (Arkistoitu – Internet Archive)
Harri Sailas

| Harri Sailas> Henkilötiedot |
| --- | --- |
Syntynyt: 12. joulukuuta 1951 (ikä 72)
Muut tiedot
Yritys:  Ilmarinen
Asema:  toimitusjohtaja 2007–2015
Hallitusjäsenyydet:  Alko, Finavia, FinnHEMS, Solidium, Lasten Päivän Säätiö
Harri Sailas (s. 12. joulukuuta 1951) on suomalainen ekonomi ja työeläkevakuutusyhtiö Ilmarisen entinen toimitusjohtaja. Hän aloitti Ilmarisen toimitusjohtajana vuoden 2007 alussa, kun edellinen toimitusjohtaja Kari Puro jäi eläkkeelle. Vuodesta 2016 lähtien Sailas on toiminut Solidiumin hallituksen puheenjohtajana.
Sailas on toiminut Alkon hallituksen puheenjohtajana vuodesta 2014, Finavian hallituksen puheenjohtajana vuodesta 2015 ja FinnHEMSin hallituksen puheenjohtajana vuodesta 2020.
Sailas valittiin Linnanmäen huvipuistoa hallinnoivan Lasten Päivän Säätiön hallituksen puheenjohtajaksi joulukuussa 2022.
Harri Sailas ilmoitti joulukuussa 2012 jatkavansa Ilmarisen toimitusjohtajana kevääseen 2015 asti. Samana vuonna hän täytti 64 vuotta.
Ennen Ilmarista Sailas toimi Nordea Pankin varatoimitusjohtajana. Hänellä on takanaan yli 30 vuoden mittainen pankkiura Nordea Pankissa ja sen edeltäjissä Merita Nordbankenissa, Merita Pankissa ja Kansallis-Osake-Pankissa.
Vuoden 2008 alusta Sailas on toiminut Helsingin seudun kauppakamarin puheenjohtajana. Hän on ehdottanut Helsingin seudun kuntien Helsingin, Espoon, Vantaan ja Kauniaisen yhdistämistä.
Lisäksi Sailas on lentokenttäyhtiö Finavian hallituksen puheenjohtaja.
Sailaksen asema oli esillä eduskunnan hallituksen kyselytunnilla helmikuussa 2012, jossa Finnairin valtion omistajaohjauksesta vastaava ministeri Heidi Hautala kyseenalaisti Sailaksen toiminnan Finnairin ja Ilmarisen johdossa asiassa, joka koski Mika Vehviläisen asuntokauppaa.
Sailas asuu Ilmarisen omistamassa asunnossa, ja asuntoetu kuuluu hänen 487 228,62 euron peruspalkkaansa.
Sailas on kotoisin Nivalasta, jossa hän syntyi monilapsiseen perheeseen. Yksi hänen sisaruksistaan on valtiosihteeri Raimo Sailas. Veljekset ovat olleet Suomessa vaikuttavassa yhteiskunnallisessa asemassa, ja heillä on muun muassa kuntauudistuksesta ollut yhteinen näkemys. Kuntien palvelurakennetyöryhmässä istunutta Raimo-veljeään Harri Sailas neuvoi veljesten yhteishaastattelussa 2006 näin: ”Esityksen kannattaisi olla niin raju, jotta se olisi riittävän hyvä vesittyneenä.”
Haavakyyhkyt

| Haavakyyhkyt |
| --- | --- |
 Luzoninhaavakyyhky (Gallicolumba luzonica)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Haavakyyhkyt Gallicolumba  Heck, 1849
Katso myös
   Haavakyyhkyt Wikispeciesissä   Haavakyyhkyt Commonsissa 
Infobox OKVirheellinen NIMI-arvo: 
Haavakyyhkyt (Gallicolumba) on kyyhkyjen heimoon kuuluva lintusuku.
Haavakyyhkylajit

Celebesinhaavakyyhky (Gallicolumba tristigmata)
Kultarintakyyhky (Gallicolumba rufigula)
Luzoninhaavakyyhky (Gallicolumba luzonica)
Mindanaonhaavakyyhky (Gallicolumba crinigera)
Mindoronhaavakyyhky (Gallicolumba platenae)
Negrosinhaavakyyhky (Gallicolumba keayi)
Tawitawinhaavakyyhky (Gallicolumba menagei)